Diari Oficial de la Generalitat Valenciana


Sumari del DOGV 6026, del 02-06-2009 (2009/6173)

Acord, de 13 de març de 2009, de l'Ajuntament en ple pel qual es declara desert el concurs per a la gestió indirecta del PRI limítrof al sector 2-A del Pla General d'Ordenació Urbana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/6173


Data del document
:   15-05-2009

Organisme emissor
:   Ajuntament de Caudete de Las Fuentes

Tipus de document
:   Acord

Descriptors 

:   * Caudete de las Fuentes
    * adjudicació de contracte administratiu
    * contracte d'obres

Acord, de 13 de març de 2009, de l'Ajuntament en ple pel qual es declara desert el concurs per a la gestió indirecta del PRI limítrof al sector 2-A del Pla General d'Ordenació Urbana. [2009/6173]  
L'Ajuntament de Caudete de las Fuentes, en la sessió ordinària de data 13 de març de 2009, va acordar el següent acord que transcrit literalment diu així:  
«Vist l'expedient relatiu al concurs tramitat per al desenvolupament per mitjà de gestió indirecta de la unitat d'execució de sòl urbà limítrof al sector 2-A i la proposició formulada per Atlas Compañía Urbanizadora, SL, per a optar al desenvolupament del mencionat programa, així com la documentació aportada per l'entitat esmentada per a participar en el concurs.  
Vist que mitjançant una resolució de data 5 de novembre de 2008 es va requerir l'entitat Atles Companyia Urbanitzadora, SL, perquè, en el termini improrrogable de tres dies des de la recepció de la notificació de la resolució indicada, completara la documentació presentada a fi d'acreditar la solvència professional i econòmica.  
Vist que, en resposta al requeriment efectuat, la mercantil Atlas Compañía Urbanizadora, SL, va presentar un escrit en data 12 de novembre de 2008 a què s'adjuntava la documentació consistent en una còpia de la presentació de l'impost de societats de l'exercici 2007, presentat en l'Agència Tributària uns dies abans, concretament en data 10 de novembre de 2008, així com una còpia de tres avals bancaris atorgats l'any 2007 per al finançament de la construcció de vivendes.  
Vist que en no considerar acreditada la solvència mitjançant la documentació aportada, l'Ajuntament va atorgar, a la citada mercantil, un termini addicional a fi de donar una nova oportunitat d'acreditar tant la solvència professional com la solvència econòmica, amb la sol·licitud a l'interessat de la presentació d'informes bancaris actualitzats sobre la seua solvència econòmica o qualsevol altre mitjà d'anàloga fiabilitat, d'acord amb el que establixen les bases particulars. La concessió del termini addicional indicat no previst en la llei, va estar motivada per l'interés del municipi en el desenvolupament del sector limítrof al 2A.   
Vist que en resposta al segon requeriment efectuat a l'entitat Atlas Compañía Urbanizadora, SL, el representant d'esta va presentar, en data 17 de desembre de 2008, un escrit amb registre d'entrada número 1079, a què s'adjuntava la presentació, en data 13 de novembre de 2008, dels comptes anuals de l'exercici 2007, amb resultat de l'exercici de pèrdues per un import de 299.654,69 euros.  
Vist que en l'escrit abans mencionat, presentat per Atlas amb data 17 de desembre de 2008, es formulen així mateix al·legacions en què al·ludeix a la seua condició de deutor de préstecs hipotecaris i de línies d'avals bancaris com a garantia de solvència, i pel que fa al retard en el desenvolupament de les obres del sector 2A, del qual és l'adjudicatari, i per tant agent urbanitzador, ho justifica basant-se en la situació econòmica general, la crisi financera i la falta de liquiditat de les pròpies institucions.  
Vist que a pesar dels requeriments efectuats, no s'ha presentat ni un sol document actualitzat a dates recents que acredite la necessària solvència econòmica de l'entitat Atlas, SA, per a assumir la gestió del programa del sòl urbà limítrof al sector 2A.  
Vist que el propi Ajuntament té indicis negatius respecte de la solvència professional i econòmica de l'entitat Atlas per quant esta societat és adjudicatària del programa per al desenvolupament per gestió indirecta del sector 2A i del programa d'actuació integrada del sector 2-E (nord-est). En el primer cas, s'ha complit amb excés el termini per a finalitzar les obres, sense que s'hagen conclòs a pesar dels requeriments formulats, i en el segon, s'ha requerit en reiterades ocasions la entitat esmentada perquè aporte una garantia financera en compliment del que preveuen les bases de programació, sense que fins al moment, i a pesar dels reiterats requeriments, l'haja presentada.  
Vist que no s'han presentat altres propostes alternatives per al desenvolupament del programa per gestió indirecta.  
Atés que, d'acord amb el qual preveu l'article 136.1 de la Llei Urbanística Valenciana, una vegada qualificada la documentació i corregits, si és procedent, els errors detectats, es procedirà a constatar per a cada licitador la concurrència dels criteris de selecció per mitjà de l'examen de la documentació acreditativa exigida en les bases reguladores, i haurà de pronunciar-se motivadament sobre l'admissió o la no-admissió de cada un dels concursants.  
Atés que, d'acord amb el que establix l'article 137.3 de la Llei Urbanística Valenciana, l'Ajuntament tindrà alternativament la facultat d'adjudicar el desenvolupament i l'execució del programa d'actuació integrada a la proposició més avantatjosa o declarar desert el concurs, amb una motivació en tot cas de la seua resolució.  
I atés que d'acord amb el que establix l'article 3 de la Llei 16/2005, l'activitat urbanística és una funció pública, els fins de la qual estan orientats a la consecució de l'interés general del municipi, la corporació, per unanimitat, acorda:  
Primer. Declarar la no-admissió de l'entitat Atlas Compañía Urbanizadora, SL, com a licitador en el concurs tramitat per al desenvolupament per mitjà de gestió indirecta de la unitat d'execució de sòl urbà limítrof al sector 2-A, en no haver acreditat la solvència tècnica i professional, econòmica i financera, ja que no ha presentat documentació suficient de què es desprenga una capacitat financera i uns recursos adequats per a fer front a les obligacions derivades del programa esmentat amb garanties per a l'adequada protecció de l'interés públic i el dels propietaris afectats.  
Segon. Declarar desert el concurs en no haver concorregut a l'adjudicació cap proponent que complisca les condicions necessàries per a ser admés a licitació.  
Tercer. Notificar la present resolució a l'entitat Atlas Compañía Urbanizadora, SL, i ordenar la seua publicació en els diaris oficials a què es referix l'article 132 de la Llei Urbanística Valenciana».  
El present acte és definitiu i posa fi a la via administrativa contra el qual es pot interposar, potestativament, recurs de reposició en el termini d'un mes, o directament recurs contenciós administratiu davant dels Jutjats Contenciosos Administratius en el termini de dos mesos, comptadors des de l'endemà de la recepció d'esta notificació. En cas d'interposar recurs de reposició potestatiu, no podrà formalitzar-se cap recurs contenciós administratiu fins que este siga resolt expressament, o bé s'haja produït la desestimació presumpta del recurs de reposició interposat.  
Cosa que es fa pública als efectes oportuns i pertinents.  
Caudete de las Fuentes, 15 de maig de 2009.- L'alcalde: Rafael Cerveró Vicente.